**ΔΙΑΓΩΝΙΣΜΟΣ «AVIN - Coral Gas | Κερδίστε μοναδικά δώρα»**

Η ανώνυμη εταιρεία με την επωνυμία **«ΑVΙΝΟΙL ΒΙΟΜΗΧΑΝΙΚΗ ΕΜΠΟΡΙΚΗ ΚΑΙ ΝΑΥΤΙΛΙΑΚΗ ΕΤΑΙΡΕΙΑ ΠΕΤΡΕΛΑΙΩΝ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ»** και το διακριτικό τίτλο **«AVINOIL ΜΟΝΟΠΡΟΣΩΠΗ ΑΕ»**, που εδρεύει στο Μαρούσι Αττικής, Ηρώδου Αττικού 12Α, και εκπροσωπείται νόμιμα (Διοργανώτρια), επιθυμεί να προβεί στη διεξαγωγή διαγωνισμού στο δίκτυο της.

1.1. Αντικείμενο Διαγωνισμού: Η αγορά 20 lt καυσίμου Autogas Coral Gas από επιλεγμένα πρατήρια της AVINOIL, από τις 18/4/2022 έως τις 15/5/2022, χρησιμοποιώντας την κάρτα πιστότητας «AVIN Κερδίζω» για την ποντοδότηση του κάθε συμμετέχοντα. Με την αγορά του καυσίμου ο ενδιαφερόμενος κερδίζει αυτόματα μια συμμετοχή στην κλήρωση.

1.2. Σκοπός των παρόντων Όρων είναι ο καθορισμός των όρων συμμετοχής στο Διαγωνισμό για κάθε ενδιαφερόμενο/-η, καθώς και του τρόπου της ανάδειξης των νικητών στο πλαίσιο του Διαγωνισμού.

1.3. Ο Διαγωνισμός διέπεται από τους ακόλουθους όρους συμμετοχής (Όροι), οι οποίοι, ως τυχόν τροποποιημένοι εκάστοτε ισχύουν, θα είναι αναρτημένοι στην σελίδα της Διοργανώτριας στο Facebook, <https://www.facebook.com/AvinGreece/> και [www.avinoil.gr](http://www.avinoil.gr)

2. Δικαίωμα Συμμετοχής στο Διαγωνισμό:

2.1. Δικαίωμα συμμετοχής στo Διαγωνισμό έχουν όλοι οι μόνιμοι και νόμιμοι κάτοικοι Ελλάδας, που έχουν συμπληρώσει το 18ο έτος της ηλικίας τους και έχουν δικαιοπρακτική ικανότητα (Έκαστος Συμμετέχων).

2.2. Εξαιρούνται της συμμετοχής στο Διαγωνισμό τα μέλη της διοίκησης και οι εργαζόμενοι της Διοργανώτριας και των συγγενών της εταιρειών του ομίλου ΜΟΤΟΡ ΟΙΛ, καθώς και τα πρόσωπα συγγένειας α’ και β’ βαθμού και οι σύζυγοι των ανωτέρω, όπως και τα πρόσωπα που έχουν υπογράψει σύμφωνο συμβίωσης με αυτούς.

2.3. Οποιαδήποτε συμμετοχή των ανωτέρω προσώπων στο Διαγωνισμό κατά παράβαση του παρόντος όρου θεωρείται αυτοδικαίως άκυρη.

3. Διάρκεια του Διαγωνισμού:

3.1. O Διαγωνισμός θα διαρκέσει από την 18/4/20222 και ώρα 12:00 π.μ. τοπική ώρα Ελλάδος (Έναρξη του Διαγωνισμού) έως και την 15/5/2022 και ώρα 23:59 μ.μ. τοπική ώρα Ελλάδος (Λήξη του Διαγωνισμού).

3.2. Διευκρινίζεται ρητά ότι μετά την ώρα Λήξης του Διαγωνισμού, καμία συμμετοχή δεν θα λαμβάνεται υπ’ όψιν ούτε θα γίνεται αποδεκτή.

3.3. Η Διοργανώτρια έχει δικαίωμα να τροποποιήσει, ανακαλέσει, παρατείνει ή συντμήσει τη, διάρκεια διεξαγωγής του Διαγωνισμού κατά την απόλυτη διακριτική της ευχέρεια και κρίση, καθώς και να τροποποιεί ή μεταβάλλει τους Όρους αυτού (Διαγωνισμού) και τις ημερομηνίες συμμετοχής, των κληρώσεων ή/και να ματαιώσει τον Διαγωνισμό με ανάρτηση σχετικής ανακοίνωσης στην σελίδα της Διοργανώτριας στο Facebook, https://www.facebook.com/AvinGreece/. Τυχόν τροποποίηση των παρόντων Όρων θα ισχύει από την ημερομηνία και ώρα ανάρτησης της τροποποίησης στην σελίδα της Διοργανώτριας στο Facebook, <https://www.facebook.com/AvinGreece/>.

4. Τρόπος Συμμετοχής στο Διαγωνισμό:

4.1. Για να συμμετάσχει ο/η ενδιαφερόμενος/η, κάτοχος κάρτας ή mobile application AVIN ΚΕΡΔΙΖΩ, στο Διαγωνισμό θα πρέπει να έχει προχωρήσει σε αγορά 20 lt καυσίμου Autogas Coral Gas από τα επιλεγμένα πρατήρια της AVIN, κάνοντας χρήση του προγράμματος AVIN Κερδίζω.

4.2. Η αγορά 20 lt Autogas Coral Gas από τα επιλεγμένα πρατήρια της AVIN, συνιστά δήλωση συμμετοχής και ενεργοποιεί τη συμμετοχή του Συμμετέχοντα στο Διαγωνισμό και ταυτόχρονα συνιστά δήλωση ανεπιφύλακτης αποδοχής των όρων του Διαγωνισμού, από́ τον Συμμετέχοντα.

4.3. Ρητά δηλώνεται ότι η Διοργανώτρια διατηρεί το δικαίωμα να απορρίψει συμμετοχές που παραβιάζουν τους παρόντες Όρους καθώς και να ακυρώσει εκ των υστέρων συμμετοχές που δεν ανταποκρίνονται στους παρόντες Όρους.

4.4. Δικαίωμα συμμετοχής στην κλήρωση για τα Δώρα έχουν μόνο οι έγκυρες συμμετοχές. Έγκυρη θεωρείται η συμμετοχή που (α) πληροί τις προϋποθέσεις όλων των σταδίων του Διαγωνισμού, όπως αυτά περιγράφονται στους παρόντες Όρους , (β) δεν αποτελεί, κατά την απόλυτη διακριτική ευχέρεια και κρίση της Διοργανώτριας, προϊόν παράνομης τεχνικής επιρροής από το Συμμετέχοντα στα συστήματα της Διοργανώτριας ή εν γένει απάτης ή αθέμιτης παρεμβολής του Συμμετέχοντα ή τρίτου, (γ) έχει υποβληθεί και έχει καταχωρηθεί στα συστήματα της Διοργανώτριας από την ημερομηνία και ώρα Έναρξης του Διαγωνισμού μέχρι την ημερομηνία και ώρα Λήξης του Διαγωνισμού, (δ) ο Συμμετέχων έχει συμπληρώσει όλα τα βήματα, σύμφωνα με τα ειδικότερα οριζόμενα στον όρο 4.1 ανωτέρω.

4.5. Η συμμετοχή στο Διαγωνισμό συνιστά ανεπιφύλακτη αποδοχή της απόλυτης εξουσίας της Διοργανώτριας να διενεργεί την κλήρωση και να εξάγει τους νικητές. Οι σχετικές αποφάσεις είναι οριστικές και δεν ανακαλούνται, ούτε αναθεωρούνται.

4.6. Κάθε έγκυρη συμμετοχή στο Διαγωνισμό καταχωρείται σε λίστα, αποκτώντας αυτοδίκαια και άνευ ετέρου μοναδικό αύξοντα αριθμό, με τον οποίο θα συμμετάσχουν στην ηλεκτρονική κλήρωση. H κλήρωση θα διεξαχθεί την 18/05/2022.

5. Δώρα:

5.1. Στο Διαγωνισμό ανακηρύσσονται:

-5 νικητές, οι οποίοι θα κερδίσουν από μία προπληρωμένη κάρτα καυσίμων πρατήρια με σήμα «AVIN», αξίας 100€ έκαστος.

-10 νικητές, οι οποίοι θα κερδίσουν από μία προπληρωμένη κάρτα καυσίμων πρατήρια με σήμα «AVIN», αξίας 50€ έκαστος.

-2 νικητές, οι οποίοι θα κερδίσουν από μία ψησταριά υγραερίου ΒΒQ Sahara

-5 νικητές, οι οποίοι θα κερδίσουν από ένα Smart Grill + Gogas σετ

-3 νικητές, οι οποίοι θα κερδίσουν από μία επιτραπέζια σόμπα εξωτερικού χώρου

-3 νικητές, οι οποίοι θα κερδίσουν από μια επιτραπέζια λάμπα εξωτερικού χώρου Cosi Timber

-10 νικητές, οι οποίοι θα κερδίσουν από ένα σκεύος ψησίματος σε πέτρα

-100 νικητές οι οποίοι θα κερδίσουν από μία φιάλη Coral Gas Prime

5.2. Τα δώρα θα παραδοθούν από την εταιρεία CORAL GAS στους νικητές, κατόπιν τηλεφωνικής επικοινωνίας και αποδοχής από τους νικητές.

6. Τρόπος Ανάδειξης Νικητών Διαγωνισμού:

6.1. Οι νικητές των ανωτέρω Δώρων, θα αναδειχθούν βάσει ηλεκτρονικής κλήρωσης που θα πραγματοποιηθεί την ημερομηνία που έχει ορισθεί από την Διοργανώτρια, στα γραφεία της Διοργανώτριας και ώρα 16:00 μ.μ.

6.2. Τα ονοματεπώνυμα των νικητών θα ανακοινωθούν στον Ιστότοπο της Διοργανώτριας και στην σελίδα της Διοργανώτριας στο Facebook, https://www.facebook.com/AvinGreece/.

7. Ευθύνη Διοργανώτριας

7.1. Τα Δώρα που θα δοθούν κατά τους παρόντες Όρους παρέχονται με αιτία το Διαγωνισμό και στην κατάσταση στην οποία αυτά έχουν και ευρίσκονται, αποκλειόμενης της εφαρμογής των διατάξεων περί ευθύνης του πωλητή ή άλλων διατάξεων που θεμελιώνουν ευθύνη αναφορικά με πραγματικά ελαττώματα, συμφωνημένες ιδιότητες κλπ, έναντι της Διοργανώτριας ή της Διαφημιστικής.

7.2. Στο βαθμό που αποκλεισμός της ευθύνης επιτρέπεται από το νόμο, η Διοργανώτρια και οι τυχόν συνδεδεμένες με αυτήν εταιρείες, οι υπάλληλοι και τα στελέχη τους δεν ευθύνονται για τυχόν άμεσες ή έμμεσες, θετικές ή αποθετικές ζημίες, ηθική βλάβη, δαπάνες και έξοδα που μπορεί να προκύψουν από τυχόν διακοπή, δυσλειτουργία ή καθυστέρηση ή οποιαδήποτε άλλη αιτία σχετική το Διαγωνισμό ή/και με τα Δώρα και τη χρήση τους, και δεν υπέχουν ουδεμία ευθύνη, ποινική ή αστική προς οποιονδήποτε νικητή ή τρίτο, για οποιοδήποτε ατύχημα ήθελε συμβεί και/ή ζημία και/ή βλάβη, σωματική ή υλική, ήθελε προκληθεί σε αυτούς σχετιζόμενη άμεσα ή έμμεσα με τα Δώρα.

7.3. Ακόμη, η Διοργανώτρια δε φέρει καμία ευθύνη όταν, για λόγους αναγόμενους σε περιστατικό που συνιστά ανωτέρα βία, δεν είναι σε θέση να ανταποκριθεί στις υποχρεώσεις της, που απορρέουν από τους παρόντες Όρους.

7.4. Οι Συμμετέχοντες στο Διαγωνισμό συμφωνούν ότι πρέπει να αξιολογούν το περιεχόμενο αυτού και είναι αποκλειστικά υπεύθυνοι για τις ενέργειές τους που στηρίζονται στη συμμετοχή τους στο Διαγωνισμό, συμπεριλαμβανομένης οποιασδήποτε απόφασής τους να βασιστούν στην ορθότητα, την πληρότητα ή/ και την εγκυρότητα του περιεχομένου των παρόντων Όρων Συμμετοχής.

7.5. Μετά την λήξη του Διαγωνισμού και της παράδοσης του Δώρου κατά τα προαναφερόμενα, κάθε υποχρέωση της Διοργανώτριας παύει να υφίσταται.

8. Εμπορικά Σήματα - Πνευματική Ιδιοκτησία

8.1. Οι Συμμετέχοντες δεν έχουν ούτε αποκτούν κανένα απολύτως δικαίωμα στα σήματα, ονόματα, ενδείξεις, εμβλήματα και λοιπά διακριτικά της Διοργανώτριας. Απαγορεύεται οποιαδήποτε τροποποίηση, δημοσίευση, μετάδοση, μεταβίβαση, αναπαραγωγή, διανομή, παρουσίαση, σύνδεση, φόρτωση (download) ή με άλλον τρόπο εκμετάλλευση, εν όλω ή εν μέρει, του περιεχομένου του Διαγωνισμού με οποιονδήποτε τρόπο ή μέσο για

εμπορικούς ή άλλους σκοπούς, χωρίς την προηγούμενη έγγραφη άδεια της Διοργανώτριας.

8.2. Η Διοργανώτρια δεν φέρει καμία ευθύνη για τα στοιχεία που συμπληρώνει ο κάθε Συμμετέχων.

8.3.Οι Συμμετέχοντες οφείλουν να ενεργούν νόμιμα και μέσα στα πλαίσια των παρόντων όρων και των χρηστών και συναλλακτικών ηθών.

9. Λοιποί όροι

9.1. Η συμμετοχή στον Διαγωνισμό προϋποθέτει ανεπιφύλακτη αποδοχή του συνόλου των παρόντων Όρων, ως τροποποιημένοι εκάστοτε ισχύουν, και συνεπάγεται τη συνακόλουθη παραίτηση από κάθε σχετική αξίωση εκ μέρους κάθε και όλων των Συμμετεχόντων οποιασδήποτε φύσης έναντι της Διοργανώτριας.

9.2. Οι παρόντες όροι διέπονται από το Ελληνικό Δίκαιο. Κάθε διαφορά σχετική με το Διαγωνισμό, που ενδέχεται να προκύψει στο μέλλον, υποβάλλεται στην αποκλειστική αρμοδιότητα των Δικαστηρίων των Αθηνών.